1793 márciusában, a király kivégzése és a gazdasági problémák miatt Vendée tartományban királypárti felkelés tört ki. A felkelők létrehozták a "„Királyi és Katolikus Hadsereget”", amelynek egyik vezetője Rochejaquelein lett. A felkelők tábornokaként az ő nevéhez fűződött Bressuire, Fontenay-le-Comte és Saumur városok bevétele. Ehhez az időszakhoz kötődik később híressé vált hadparancsa: "„Barátaim! Ha támadok, kövessetek! Ha meghátrálok, öljetek meg! Ha meghalok, bosszuljatok meg!”"